**Ο κανονισμός για τις ενισχύσεις ήσσονος σημασίας**

**ΕΡΩΤΗΜΑΤΟΛΟΓΙΟ**

**Σχετικά με σάσ**

[**Ειδική δήλωση περί απορρήτου**](http://ec.europa.eu/competition/consultations/privacy_statement_el.pdf)**:** Οι απαντήσεις καθώς και τα στοιχεία ταυτότητας του συμμετέχοντος στη διαβούλευση θα δημοσιευθούν στο Διαδίκτυο, εκτός αν ο συμμετέχων διαφωνεί με τη δημοσίευση των δεδομένων του προσωπικού χαρακτήρα, με την αιτιολογία ότι αυτό θα έθιγε τα έννομα συμφέροντά του. Στην περίπτωση αυτή, οι απαντήσεις μπορούν να δημοσιευθούν ανώνυμα.

Για τους κανόνες σχετικά με την προστασία των δεδομένων προσωπικού χαρακτήρα βλ. δικτυακό τόπο EUROPA: <http://ec.europa.eu/geninfo/legal_notices_el.htm#personaldata>

## 01. Έχετε αντίρρηση να αποκαλυφθεί η ταυτότητά σας;

Ναι  Όχι 

## 02. Ισχύει για τις απαντήσεις σας κάποια από τις εξαιρέσεις που προβλέπονται στο άρθρο 4 του κανονισμού 1049/2001 του Ευρωπαϊκού Κοινοβουλίου και του Συμβουλίου της 30ης Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής[[1]](#footnote-1); Εάν ναι, παρακαλώ προσδιορίστε σαφώς ποια τμήματα δεν πρέπει να κοινοποιηθούν, αιτιολογήστε την ανάγκη γι’ αυτήν την εμπιστευτική μεταχείριση και υποβάλετε μια μη εμπιστευτική εκδοχή της απάντησής σας για δημοσίευση στον δικτυακό τόπο της Επιτροπής.

Αναφέρετε παρακάτω τα στοιχεία επικοινωνίας σας.

|  |  |
| --- | --- |
| ***Ονομασία*** |  |
| ***Οργανισμός τον οποίο εκπροσωπείτε*** |  |
| ***Κύριες επιχειρηματικές δραστηριότητες*** |  |
| ***Τόπος (χώρα)*** |  |
| ***Διεύθυνση ηλεκτρονικού ταχυδρομείου:*** |  |

***ΣΗΜΕΙΩΣΗ: Παρακαλώ ακολουθήστε τη σειρά των ερωτήσεων, αν και δεν σας ζητείται να απαντήσετε σε όλες τις ερωτήσεις. Μπορείτε επίσης να υποβάλετε συμπληρωματικές πληροφορίες που θεωρείτε ότι είναι σημαντικές και που δεν αναφέρονται σε καμία συγκεκριμένη ερώτηση.***

**Τμήμα Α: τεκμηριωμενη** τε**πληροφορηση σχετικα με τη χρηση του κανονισμου για τις ενισχυσεισ ησσονοσ σημασιασ**

**Ερωτήσεις που απευθύνονται στις δημόσιες αρχές (σε τοπικό και κεντρικό επίπεδο):**

1. Έχει χορηγηθεί στήριξη στο πλαίσιο του κανονισμού για τις ενισχύσεις ήσσονος σημασίας στην επικράτειά σας (είτε από την αρχή σας είτε από περιφερειακές/δημοτικές/και άλλες αρχές); Εάν ναι, παρακαλώ αναφέρετε, ει δυνατόν, από την έναρξη ισχύος του κανονισμού (2007), ανά έτος:

α) Το συνολικό ποσό των ενισχύσεων ήσσονος σημασίας που χορηγήθηκαν (συνολικό ποσό, μέσο ποσό ανά επιχείρηση, κατανομή των ενισχύσεων ανά επιχείρηση [< 10.000 ευρώ, 10.000-50.000, 50.000-100.000, 100.000-200.000]).

β) Τον αριθμό των δικαιούχων, ει δυνατόν με αναλυτική κατανομή, για μεγάλες, μεσαίες και μικρές επιχειρήσεις, αναφέρετε τις τα στοιχεία για τις πολύ μικρές επιχειρήσεις, αν υπάρχουν.

γ) Τους σχετικούς τομείς, ει δυνατόν σύμφωνα με τους κωδικούς NACE.

δ) Εφόσον υπάρχει και είναι διαθέσιμη, αναλυτική περιγραφή της ενίσχυσης που χορηγήθηκε στην επικράτειά σας από την κεντρική αρχή και τις περιφερειακές/τοπικές αρχές.

Εάν δεν διαθέτετε ακριβή στοιχεία, προβείτε σε μια κάποια εκτίμηση.

1. Υπάρχουν διαφορές στη χρήση του κανονισμού για τις ενισχύσεις ήσσονος σημασίας ανά περιφέρεια/περιοχή της επικράτειάς σας (π.χ. αν ορισμένες περιοχές λαμβάνουν σχετικά μεγάλο όγκο ενισχύσεων συγκριτικά με άλλες); Εάν ναι, εξηγήστε τον λόγο.
2. Ποιούς μηχανισμούς ενισχύσεων (χορηγήσεις, δάνεια, εγγυήσεις κλπ.) χρησιμοποιήσατε μέσω του κανονισμού για τις ενισχύσεις ήσσονος σημασίας; Εξηγήστε γιατί χρησιμοποιήσατε αυτούς τους μηχανισμούς και αναφέρετε για κάθε μηχανισμό το συνολικό μέγεθος της ενίσχυσης ήσσονος σημασίας και τον αριθμό των δικαιούχων ανά έτος, ει δυνατόν από το 2007 και μετά.
3. Ποιους στόχους επιδίωκε η αρχή σας με την ενίσχυση που χορηγήθηκε δυνάμει του κανονισμού για τις ενισχύσεις ήσσονος σημασίας (περιφερειακή ανάπτυξη, έρευνα και ανάπτυξη, κλπ.); Παρακαλώ υπολογίστε, ει δυνατόν, τα ποσοστά των ενισχύσεων ήσσονος σημασίας για διαφορετικούς σκοπούς.
4. Έχετε διεξαγάγει εκτίμηση του αντίκτυπου των ενισχύσεων ήσσονος σημασίας που χορηγήθηκαν (στο σύνολό τους ή για κάθε μία υπόθεση ξεχωριστά); Εάν ναι, εξηγήστε και αναφέρετε περιληπτικά τα βασικά συμπεράσματα.
5. Σχετικά με τα μέτρα για τα οποία προσφύγατε στον κανονισμό για τις ενισχύσεις ήσσονος σημασίας, τι θα μπορούσατε να έχετε κάνει αν δεν υπήρχε σχετικός κανονισμός; Θα είχατε σχεδιάσει διαφορετικά τα μέτρα ενίσχυσης ώστε να εμπίπτουν στον γενικό κανονισμό απαλλαγής κατά κατηγορία; Θα τα είχατε κοινοποιήσει; Ή δεν θα είχατε χορηγήσει καμία ενίσχυση; Εξηγήστε γιατί και προβείτε σε εκτίμηση του ποσοστού των μέτρων τα οποία θα ενέπιπταν σε κάθε κατηγορία.
6. Έχει χορηγήσει η αρχή σας μέτρα κρατικών ενισχύσεων ελαφρώς πάνω από το ανώτατο όριο του ισχύοντος κανονισμού για τις ενισχύσεις ήσσονος σημασίας; Εάν ναι, αναφέρετε πόσο συχνά χορηγούνταν τέτοια μέτρα και αν αυτά τα μέτρα χορηγούνταν στο πλαίσιο του γενικού κανονισμού απαλλαγής κατά κατηγορία, ενός εγκεκριμένου καθεστώτος ενισχύσεων ή στο πλαίσιο μεμονωμένης απόφασης.
7. Σε ποιον βαθμό η οικονομική και χρηματοοικονομική κρίση επηρέασε τη χορήγηση ενισχύσεων ήσσονος σημασίας στο δικό σας κράτος μέλος;

Κατά περίπτωση, περιγράψτε τις επιπτώσεις αυτές και αναφέρετε εάν, και με ποιον τρόπο, οι αρχές της χώρας σας έχουν προσαρμόσει αναλόγως την πολιτική τους ως προς τη χορήγηση ενισχύσεων ήσσονος σημασίας.

Συγκεκριμένα, αναφέρετε αν έχετε παρατηρήσει αύξηση στις ενισχύσεις ήσσονος σημασίας που στοχεύουν άμεσα σε εταιρείες με δυσκολίες πρόσβασης σε χρηματοδότηση. Αναφέρετε, ει δυνατόν, σε ποιο βαθμό αυτό αφορούσε τις μικρές, μεσαίες και μεγάλες επιχειρήσεις.

**Τμήμα Β:**

**γενικα θεματα πολιτικησ των ενισχυσεων ησσονοσ σημασιασ**

**Ερωτήσεις που απευθύνονται στο σύνολο των ερωτώμενων:**

1. Περιγράψτε ποιες θεωρείτε, κατά την άποψή σας, τις κυριότερες θετικές οικονομικές επιπτώσεις των ενισχύσεων που χορηγήθηκαν στο πλαίσιο του κανονισμού για τις ενισχύσεις ήσσονος σημασίας. Τεκμηριώστε και αναφέρετε συγκεκριμένα παραδείγματα.
2. Περιγράψτε ποιες θεωρείτε, κατά την άποψή σας, τις κυριότερες αρνητικές οικονομικές επιπτώσεις των ενισχύσεων που χορηγήθηκαν στο πλαίσιο του κανονισμού για τις ενισχύσεις ήσσονος σημασίας. Τεκμηριώστε και αναφέρετε συγκεκριμένα παραδείγματα.
3. Πιστεύετε ότι η εφαρμογή του κανονισμού για τις ενισχύσεις ήσσονος σημασίας επηρέασε, στην πράξη, τον ανταγωνισμό και/η το εμπόριο μεταξύ κρατών μελών;

Ναι  Όχι 

Αναφέρετε σε ποιες περιπτώσεις ή τομείς και γιατί. Για την απάντησή σας παρακαλώ λάβετε υπόψη ιδίως τα σωρευτικά αποτελέσματα των ενισχύσεων ήσσονος σημασίας.

1. Έχετε συγκεκριμένα παραδείγματα στα οποία ενισχύσεις ήσσονος σημασίας που χορηγήθηκαν από άλλο κράτος μέλος/περιφέρεια επηρέασαν επιχειρήσεις στο δικό σας κράτος μέλος/περιφέρεια;
2. Θεωρείτε ότι ο κανονισμός για τις ενισχύσεις ήσσονος σημασίας έχει συγκεκριμένα θετικά ή αρνητικά αποτελέσματα στις ΜΜΕ σε σύγκριση με τις μεγάλες εταιρείες;

**Τμήμα Γ: Τεχνικός σχεδιασμοσ του κανονισμου για τις ενισχυσεισ ησσονοσ σημασιασ**

**Ερωτήσεις που απευθύνονται στο σύνολο των ερωτώμενων:**

1. Με βάση την πείρα σας σχετικά με την εφαρμογή του κανονισμού για τις ενισχύσεις ήσσονος σημασίας, θεωρείτε ότι οι διατάξεις για τον αποκλεισμό από το πεδίο εφαρμογής της νομοθεσίας (άρθρο 1) είναι σαφείς και ενδεδειγμένες;

Ναι  Όχι 

Εάν όχι, εξηγήστε σε ποιο σημείο χρειάζεται κάποια διευκρίνιση ή αλλαγή.

1. Με βάση την πείρα σας σχετικά με την εφαρμογή του κανονισμού για τις ενισχύσεις ήσσονος σημασίας, είναι η διάταξη στον τομέα των οδικών μεταφορών σαφής και ενδεδειγμένη (σχετικά με τον ορισμό και με το ανώτατο όριο);

Ναι  Όχι 

Εάν όχι, εξηγήστε σε ποιο σημείο χρειάζεται κάποια διευκρίνιση ή αλλαγή.

1. Είναι η τρέχουσα διάκριση μεταξύ διαφανών και μη διαφανών ενισχύσεων (άρθρο 2 παράγραφος 4) σαφής και ενδεδειγμένη;

Ναι  Όχι 

Εάν όχι, εξηγήστε σε ποιο σημείο χρειάζεται κάποια διευκρίνιση ή αλλαγή.

1. Με βάση την πείρα σας σχετικά με την εφαρμογή του κανονισμού για τις ενισχύσεις ήσσονος σημασίας, θεωρείτε πως οι διατάξεις περί σώρευσης (άρθρο 2 παράγραφος 5) είναι σαφείς και ενδεδειγμένες;

Ναι  Όχι 

Εάν όχι, εξηγήστε σε ποιο σημείο χρειάζεται κάποια διευκρίνιση ή αλλαγή.

1. Με βάση την πείρα σας, θεωρείτε πως ο ορισμός του ανώτατου ορίου των ενισχύσεων ήσσονος σημασίας με βάση το ποσό που έλαβε μία επιχείρηση σε χρονική περίοδο τριών χρόνων είναι σαφής και ενδεδειγμένος;

Ναι  Όχι 

Εάν όχι, εξηγήστε σε ποιο σημείο χρειάζεται κάποια διευκρίνιση ή αλλαγή.

**Τμήμα Δ: Παρακολούθηση**

**Ερωτήσεις που απευθύνονται στις δημόσιες αρχές:**

1. Με ποιον τρόπο διασφαλίζετε την κατάλληλη παρακολούθηση των ενισχύσεων ήσσονος σημασίας;
2. Έχετε καταρτίσει κεντρικό μητρώο για τις ενισχύσεις ήσσονος σημασίας;

Εάν ναι, παρακαλώ αναφέρετε τη λειτουργία του συστήματος σας. Ει δυνατόν, εξηγήστε:

α) Πόσες αρχές χρησιμοποιούν και/ή έχουν πρόσβαση στο κεντρικό μητρώο σας;

β) Πως θα υπολογίζατε το καθαρό κόστος (ει δυνατόν αναφέρετε ολόκληρες ανθρωπομέρες/ισοδύναμη πλήρη απασχόληση) για τη δημιουργία και τη λειτουργία του σε αντιπαραβολή με ένα αποκεντρωμένο σύστημα καταγραφής και παρακολούθησης;

γ) Για ποιους σκοπούς χρησιμοποιείτε τις πληροφορίες του μητρώου;

δ) Το μητρώο σας περιλαμβάνει μόνο ενισχύσεις ήσσονος σημασίας ή και κρατικές ενισχύσεις;

ε) Εάν συγκρίνετε την κατάσταση πριν και μετά την εισαγωγή του μητρώου, ποιες είναι, κατά τη γνώμη σας, οι βασικές (θετικές και αρνητικές) αλλαγές;

στ) Εάν όχι, εξηγήστε γιατί αποφασίσατε να μη δημιουργήσετε κεντρικό μητρώο. Έχετε συνολική εικόνα των ενισχύσεων ήσσονος σημασίας που χορηγήθηκαν σε κεντρικό επίπεδο με άλλα μέσα (παρακαλώ εξηγήστε);

**Ερωτήσεις που απευθύνονται στο σύνολο των ερωτώμενων:**

1. Αντιμετωπίσατε δυσκολίες στην εφαρμογή των διατάξεων για την παρακολούθηση (άρθρο 3), ιδίως σχετικά με την τήρηση του ανώτατου ορίου;

Ναι  Όχι 

Εάν ναι, παρακαλώ εξηγήστε.

1. Αναφέρετε τον φόρτο εργασίας (ει δυνατόν αναφέρετε ολόκληρες ανθρωπομέρες/ισοδύναμη πλήρη απασχόληση) που προκλήθηκε από τις διατάξεις για την παρακολούθηση (άρθρο 3), ιδίως σχετικά με το ανώτατο όριο και με τα αρχεία που έπρεπε να τηρηθούν, και υπολογίστε, ει δυνατόν, τη διοικητική επιβάρυνση που προκλήθηκε.

**Τμήμα Ε: Γενικά**

**Ερωτήσεις που απευθύνονται στο σύνολο των ερωτώμενων:**

1. Έχετε άλλες παρατηρήσεις όσον αφορά την εφαρμογή του κανονισμού για τις ενισχύσεις ήσσονος σημασίας συμπεριλαμβανομένων θεμάτων άλλων από εκείνα που εθίγησαν στις προηγούμενες ερωτήσεις;
2. Υποβάλετε αντίγραφα όλων των εγγράφων ή μελετών που μπορεί να έχουν σημασία για την αξιολόγηση της εφαρμογής του κανονισμού για τις ενισχύσεις ήσσονος σημασίας και που συμβάλλουν στον προβληματισμό σχετικά με τη μελλοντική επανεξέτασή του.

Αναφέρετε αν οι υπηρεσίες της Επιτροπής μπορούν να επικοινωνήσουν μαζί σας για περισσότερες πληροφορίες σχετικά με τα στοιχεία που υποβάλατε, εφόσον κριθεί αναγκαίο.

Ναι  Όχι 

ΣΑΣ ΕΥΧΑΡΙΣΤΟΥΜΕ ΠΟΥ ΑΠΑΝΤΗΣΑΤΕ ΣΤΟ ΠΑΡΟΝ ΕΡΩΤΗΜΑΤΟΛΌΓΙΟ.

1. ΕΕ L 145 της 31ης Μαΐου 2001, σ. 43. [↑](#footnote-ref-1)